2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, IV skirsnis - Teisingumo Teismas (C6-0467/2006 - 2006/2073(DEC))



Oficialusis leidinys 074 E , 20/03/2008 p. 0161 - 0163



2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, IV skirsnis - Teisingumo Teismas (C6-0467/2006 — 2006/2073(DEC)) Europos Parlamentas, - atsižvelgdamas į 2005 finansinių metų Europos Sąjungos bendrąjį biudžetą [1], - atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0467/2006) [2], - atsižvelgdamas į Audito Rūmų 2005 finansinių metų metinę biudžeto vykdymo ataskaitą [3] ir į Audito Rūmų specialiąsias ataskaitas kartu su audituotų institucijų atsakymais, - atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [4], - atsižvelgdamas į EB sutarties 272 straipsnio 10 dalį, 274, 275 ir 276 straipsnius, - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], ir ypač į jo 50, 86, 145, 146 ir 147 straipsnius, - atsižvelgdamas į Darbo tvarkos taisyklių 71 straipsnį ir V priedą, - atsižvelgdamas į Biudžeto kontrolės komiteto pranešimą (A6-0109/2007), 1. pažymi, kad 2005 m. Europos Teisingumo Teismas (ETT) valdė įsipareigojimų asignavimus, kurių suma - 232602467,74 EUR (2004 m. - 235041565 EUR), ir 92,66 proc. jų buvo panaudota; 2. pažymi, kad pagal nuo 2005 m. sausio 1 d. galiojančią kaupimo principu vykdomą apskaitą, ETT finansinėse ataskaitose paaiškėja, kad ETT pasiekė neigiamo ekonominio 2005 finansinių metų rezultato 30747924 EUR ir įsipareigojimai viršijo turtą 43902361 EUR; 3. pažymi, kad ETT balanse įrašyta 105879903 EUR suma, kuri atitinka jų teisėjų pensijoms skirtus įsipareigojimus; pabrėžia, kad šiuos įsipareigojimus iš dalies kompensuoja ETT ilgalaikis materialusis ir nematerialusis turtas bei iš dalies suma, kurios bus išsireikalauta iš valstybių narių (43902361 EUR); 4. primena, kad 2004 finansinių metų metinės ataskaitos 9.21 dalyje Europos Audito Rūmai (EAR) kritikavo tai, kad vidaus audito tarnybos vadovas atsakingas už įgaliojimus suteikiančių pareigūnų operacijų ex ante tikrinimą; pabrėžia, kad buvo atkreiptas dėmesys į tokią pačią padėtį 2005 finansiniais metais (metinė ataskaita, 10.13 dalis); 5. džiaugiasi informacija, pateikta ETT atsakymuose į EAR metinę ataskaitą, kad atsižvelgusi į biudžeto kontrolės ir biudžeto įvykdymą patvirtinančios valdžios institucijų pastabas šiuo klausimu, ETT administracija, rengdama pajamų ir išlaidų sąmatą 2007 finansiniams metams, pasiūlė šį organizavimą pakeisti ir sukurti administracinį padalinį, kompetentingą tik atlikti patikrą, kuriam būtų šiuo tikslu suteiktos dvi naujos darbo vietos (administratoriaus, užtikrinančio jo valdymą, ir asistento, skirto padėti už patikrą atsakingai grupei); 6. džiaugdamasis pažymi, kad ETT atsakymuose į EAR metinę ataskaitą (10.14 dalis), kad 2005 m. rugsėjo mėnesį visiškai savo veiklą pradėjęs vykdyti ETT vidaus auditorius atliko kelis specifinius auditus ir pateikė rekomendacijas su jais susijusioms tarnyboms (praėjusiais metais buvo kritikuojamas tokių auditų trūkumas); 7. džiaugiasi, kad ETT sumažino proporcinį tiesioginių sutarčių skaičių - 2004 m. tokių sutarčių sudaryta 72 proc., o 2005 m. - 27 proc.; tačiau susirūpinęs pažymi, kad Teisingumo Teismas susiduria su sunkumais įdarbindamas kvalifikuotus darbuotojus į kelias darbo vietas iš Europos personalo atrankos tarnybos (EPSO) organizuotų konkursų; 8. pažymi, kad 2005 m. ETT institucijos plėtra buvo ypač pastebima, kadangi pradėjo veikti iš septynių teisėjų sudarytas Tarnautojų teismas; 9. džiaugdamasis pažymi, kad per metus užbaigiamų bylų ETT padaugėjo nuo 494 bylų 2003 m. iki 574 bylų 2005 m., o nebaigtų bylų sumažėjo nuo 974 iki 740; 10. pabrėžia, kad 2005 m. pareigūnų ir agentų (pagalbinių ir laikinųjų bei pagal sutartis dirbančių darbuotojų) per metus padaugėjo nuo 1512 iki 1704 (13 proc.), o narių skaičius padidėjo aštuoniais (kadangi buvo įsteigtas Tarnautojų teismas); 11. susirūpinęs pažymi, jog ETT veiklos ataskaitoje aprašytuose administraciniuose sektoriuose vėl nurodomos problemos, susijusios su kvalifikuotų darbuotojų įdarbinimu pagal Tarnybos nuostatus; 12. pažymi, kad 2005 m. neatlikta ex post patikra; 13. džiaugiasi, kad į ETT veiklos ataskaitą įtrauktas skyrius, kuriame pateikiama per metus atlikta tolesnių priemonių, kurių buvo imtasi atsižvelgiant į ankstesnius Europos Parlamento sprendimus dėl biudžeto įvykdymo ir EAR ataskaitas, apžvalga; 14. pažymi, kad įsteigus Tarnautojų teismą ir į Europos Sąjungą įstojus Bulgarijai ir Rumunijai, bendras teisėjų, generalinių advokatų ir kanclerių skaičius dabar išaugo iki 72, o Teisingumo Teismo išlaidos transporto priemonėms padidėjo 50 proc. - nuo 809 853, 24 EUR 2005 m. (rezultatas) iki 1218000 EUR 2007 m. (biudžeto sąmata); 15. pažymi, kad ETT ex ante patikra atliekama pagal centralizuotą sistemą, linijiniu valdymo būdu susietą su įgaliotu leidimus duodančiu pareigūnu, ir kad ETT atsižvelgdamas į institucijos dydį ir išimtinai administracinį jos finansinių operacijų pobūdį, mano, jog tai tinkamiausia sistema; 16. džiaugdamasis pažymi, kad, atsižvelgdami į praėjusių metų rezoliucijoje dėl biudžeto įvykdymo patvirtinimo pateiktas pastabas, šios institucijos nariai sutarė sukurti darbo grupę, kurios užduotis būtų atlikti tyrimą dėl galimybės sukurti jiems taikomą elgesio kodeksą, ir susitarė dėl jo turinio; klausimas dėl narių finansinių interesų deklaravimo sudaro šio tyrimo dalį; pažymi, kad Pirmosios instancijos teismas ir Tarnautojų teismas taip pat prisideda prie šios iniciatyvos; 17. pabrėžia, kad Europos Parlamentas dar kartą prašo skelbti visų trijų teismų teisėjų ekonominių ir finansinių interesų deklaracijas; ragina ETT iki 2007 m. rugsėjo 30 d. Parlamentui pranešti, kokių priemonių jis imsis šiuo klausimu; 18. džiaugdamasis pažymi, kad ETT ėmėsi priemonių, padėsiančių sumažinti verstinų dokumentų kiekį, tai padės sumažinti vertėjų darbo krūvį; taip pat ragina ETT ištirti galimybę sumažinti sprendimų apimtį siekiant toliau mažinti sąnaudas ir užtikrinti, kad minėtieji sprendimai būtų lengviau suprantami. [1] OL L 60, 2005 3 8. [2] OL C 264, 2006 10 31, p. 1. [3] OL C 263, 2006 10 31, p. 1. [4] OL C 263, 2006 10 31, p. 10. [5] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1). --------------------------------------------------